**แบบการเสนอข้อเสนอแนวคิดการพัฒนาหรือปรับปรุงงาน**

**เรื่อง นวัตกรรมหมอนพลิกตะแคงตัว**

**ของ**

**นางสาวใจดี มากมาก**

**ตำแหน่งพยาบาลวิชาชีพปฏิบัติการ**

**ตำแหน่งเลขที่ 12345**

**กลุ่มงานการพยาบาลผู้ป่วยหนัก กลุ่มการพยาบาล**

**โรงพยาบาลสมเด็จพระยุพราชสระแก้ว สำนักงานสาธารณสุขจังหวัดสระแก้ว สำนักงานปลัดกระทรวงสาธารณสุข**

**ขอประเมินเพื่อแต่งตั้งให้ดำรงตำแหน่ง  
ตำแหน่งพยาบาลวิชาชีพชำนาญการ (ด้านการพยาบาล)**

**ตำแหน่งเลขที่ 12345**

**กลุ่มงานการพยาบาลผู้ป่วยหนัก กลุ่มการพยาบาล**

**โรงพยาบาลสมเด็จพระยุพราชสระแก้ว สำนักงานสาธารณสุขจังหวัดสระแก้ว สำนักงานปลัดกระทรวงสาธารณสุข**

**ปกนอก** (วันที่ 23/02/66)

**ใบรองปก** (วันที่ 23/02/66)

**ปกใน** (วันที่ 23/02/66)

1 **ใส่เลขหน้าทุกหน้า**

**แบบการเสนอข้อเสนอแนวคิดการพัฒนาหรือปรับปรุงงาน**

**(ระดับชำนาญการ)**

**1.เรื่อง  นวัตกรรมหมอนพลิกตะแคงตัว**

**2.หลักการและเหตุผล** –เน้นสถิติ 3 ปี ย้อนหลัง/ทำเพราะอะไร/ไม่เคยมีมาก่อนหรือ มีแต่มีปัญหาต้องมาทำใหม่ปัญหานั้นคืออะไร จึงต้องทำใหม่ (มีการอ้างอิงในเนื้อหา)

แผลกดทับ (Pressure injury) เป็นการบาดเจ็บของเนื้อเยื่อผิวหนังเฉพาะที่ และ/หรือเนื้อเยื่อใต้ชั้นผิวหนัง จากคำนิยามของสถาบัน National Pressure Ulcer Advisory Panel : NPUAP (ผกามาศ พีธรากร, 2564) แผลกดทับมักจะพบบริเวณปุ่มกระดูกหรือบริเวณที่มีเครื่องมือแพทย์กดทับ ลักษณะผิวหนังอาจมีหรือไม่มีรอยฉีกขาด ด้วยสภาวะของผิวหนังในทารกการเจริญเติบโตยังพัฒนาไม่สมบูรณ์ ผิวหนังจะมีลักษณะบาง ซึ่งการเจริญของผิวหนังชั้นนอกในชั้นสตราตัม คอร์เนียม (stratum corneum) ยังพัฒนาไม่เต็มที่ และมีสารไฟบริน (fibrin) น้อย ทำให้การยึดเหนี่ยวระหว่างผิวหนังชั้นนอกและชั้นในไม่ดี เกิดการลอกหลุดได้ง่าย และผิวหนังชั้นในที่ประกอบด้วยคอลลาเจน (collagen) และเส้นใยยืดหยุ่นน้อย ทำให้ขาดประสิทธิภาพในการทำหน้าที่ในการป้องกันการสูญเสียน้ำจากร่างกายและป้องกันอันตรายจากภายนอก (พัดชา ชินธนาวงศ์, 2558) เมื่อทารกแรกเกิดป่วยได้เข้ารับการรักษาในระยะวิกฤต มีความจำเป็นที่จะต้องได้รับการรักษาและทำหัตถการต่างๆ ไม่ว่าจะเป็นใส่ท่อหายใจผ่านทางท่อหลอดลมคอ การใส่ท่อทางจมูก การใช้เครื่องช่วยหายใจความถี่สูง การใส่สายสวนทางสะดือ การใส่สายสวนปัสสาวะ รวมไปถึงการได้รับยาคลายกล้ามเนื้อและยาสลบ ซึ่งหัตถการต่างๆ เหล่านี้ล้วนทำให้ทารกต้องถูกจำกัดการเคลื่อนไหว เกิดการเสียดสีผิวหนังของทารกที่บอบบาง แห้ง ลอก บางรายมีภาวะบวม ทุพโภชนาการ การไหลเวียนโลหิตไม่ดี มีความดันโลหิตต่ำ จึงเป็นปัจจัยที่ส่งผลให้ทารกเกิดแผลกดทับได้ง่าย ทารกจะได้รับความเจ็บปวดจากการเกิดแผลกดทับ และยังมีโอกาสเกิดการติดเชื้อที่แผลกดทับ การลดแรงกดทับที่ทำให้ผิวหนังฉีกขาด การเพิ่มสารอาหารที่เสริมสร้างความแข็งแรงของเนื้อเยื่อ การดูแลผิวหนังไม่ให้ชื้นหรือแห้งเกินไป และการจัดท่าพลิกตะแคงตัวทารกทุก 2 – 3 ชั่วโมง เป็นทางปฏิบัติในการป้องกันการเกิดแผลกดทับ เพื่อลดการเกิดภาวะแทรกซ้อนที่รุนแรง และลดการเสียชีวิตของ

ทารกได้ (ปัตนี แสนคำมูล และคณะ, 2557)  
 งานห้องผู้ป่วยทารกแรกเกิดวิกฤต โรงพยาบาลสมเด็จพระยุพราชสระแก้ว ในปี 2562 - 2564 มีทารกที่เจ็บป่วยเข้ารับการรักษา จำนวน 347 ราย, 394 ราย และ366 ราย จำนวนวันนอนในโรงพยาบาลเท่ากับ 2,470 วัน, 2,573 วัน และ 2,286 วัน (ศูนย์สารสนเทศ โรงพยาบาลสมเด็จพระยุพราชสระแก้ว, 2565) อุบัติการณ์การเกิดแผลกดทับตั้งแต่ปี 2562 – 2564 พบว่าเป็น 0, 0, 1 ราย หรือคิดเป็น 0, 0, 0.44 ต่อ1,000วันนอน ตามลำดับ ซึ่งคุณภาพการดูแลทารกแรกเกิดป่วยระยะวิกฤตนั้นคือ การไม่เกิดอุบัติการณ์การเกิดแผลกดทับ ถือเป็นเป้าหมายสูงสุด ดังนั้นหน่วยงานและบุคลากรต้องตระหนัก ค้นคว้าหาแนวทางปฏิบัติในการป้องกันการเกิดแผลกดทับ โดยเฉพาะพยาบาลที่ต้องดูแลทารกตลอด 24 ชั่วโมง จากความรู้ทางวิชาการดังกล่าว งานห้องผู้ป่วยทารกแรกเกิดวิกฤตได้มีแนวทางปฏิบัติเพื่อป้องกันการเกิดแผลกดทับ กิจกรรมการพยาบาลที่สำคัญคือ การจัดท่าพลิกตะแคงตัวทารกทุก 2 – 3 ชั่วโมง การจัดท่าพลิกตะแคงตัวนั้นจำเป็นที่จะต้องใช้อุปกรณ์ในการพยุงตัวทารกให้อยู่ในท่าที่ต้องการ โดยใช้ผ้าขนหนูม้วนเป็นแท่งกลมใช้หนุนที่หลังของทารก พบปัญหาผ้าขนหนู มักคลายตัวและมีขนาดที่ไม่เหมาะสมกับการจัดท่าให้ทารก ทำให้การจัดท่าพลิกตะแคงตัวทารกไม่ถูกต้องตามมาตรฐานการพยาบาล จึงทำให้อาจจะเกิดแผลกดทับได้ อีกทั้งหน่วยงานยังขาดนวัตกรรมที่จะช่วยในการจัดท่าพลิกตะแคงตัว (วันที่ 23/02/66)

ดังนั้น ผู้เสนอผลงานจึงมีแนวคิดศึกษาและจัดทำนวัตกรรมหมอนพลิกตะแคงตัว เพื่อช่วยในการจัดท่าพลิกตะแคงตัวทารกแรกเกิดป่วย ป้องกันไม่ให้เกิดแผลกดทับ ให้มีความสะดวก รวดเร็ว ไม่เสียเวลาในการม้วนผ้า และช่วยให้ทารกแรกเกิดป่วยระยะวิกฤตมีความปลอดภัย ลดความรุนแรงของการเจ็บป่วย ลดอุบัติการณ์การเกิดแผลกดทับในทารกแรกเกิดป่วยระยะวิกฤตได้ ซึ่งเป็นสิ่งจำเป็นในการพัฒนาคุณภาพการพยาบาลในการดูแลทารกแรกเกิดป่วยระยะวิกฤตให้มีมาตรฐานมากยิ่งขึ้น

**3.บทวิเคราะห์/แนวความคิด/ข้อเสนอ และข้อจำกัดที่อาจเกิดขึ้นและแนวทางแก้ไข**

**แนวความคิด บทวิเคราะห์/แนวคิดข้อเสนอ** มีการอ้างอิง**ในเนื้อหา** ทารกแรกเกิดป่วยระยะวิกฤตที่เข้ารับการรักษาในโรงพยาบาล ทำให้ความสามารถในการเคลื่อนไหวลดลงและถูกจำกัดจากการใส่ท่อช่วยหายใจ หรือใช้เครื่องช่วยหายใจ โดยเฉพาะเครื่องช่วยหายใจที่มีความถี่สูง จะมีการสั่นสะเทือนตลอดเวลา ทำให้มีเกิดการเสียดสีของผิวหนังทารก ส่งผลทำให้เกิดเป็นแผลกดทับได้ง่าย  
(ผกามาศ พีธรากร, 2564) เกิดภาวะแทรกซ้อนและปัญหาที่คุกคามคุณภาพชีวิตของทารกโดยตรงคือ เกิดความเจ็บปวด ความทรมาน ทำให้นอนโรงพยาบาลนานขึ้น ค่าใช้จ่ายในการดูแลในโรงพยาบาลเพิ่มขึ้น ชั่วโมงการดูแลมากขึ้น การฟื้นหายจากโรคช้าลง การติดเชื้อที่แผลกดทับซึ่งอาจรุนแรงถึงขั้นเสียชีวิตได้ รวมถึงผลกระทบต่อครอบครัวและผู้ดูแล เกิดความเครียด ความวิตกกังวล และทางเศรษฐกิจของครอบครัว เสียรายได้ ซึ่งไม่สามารถประเมินค่าได้ หากหน่วยงานและบุคลากรไม่ตระหนักและใส่ใจปฏิบัติในการป้องกันการเกิดแผลกดทับไปในแนวทางเดียวกัน โดยเฉพาะพยาบาลที่มีบทบาทสำคัญในการดูแลทารกโดยตรง ซึ่งต้องมีความรู้ความเข้าใจในการปฏิบัติการพยาบาลได้อย่างถูกต้องและครอบคลุม เพื่อป้องกันและลดปัญหาต่างๆ   
 งานห้องผู้ป่วยทารกแรกเกิดวิกฤต จากการค้นหาสาเหตุของการเกิดแผลกดทับของทารกแรกเกิดป่วยระยะวิกฤตพบว่า ทารกยังไม่ได้รับการจัดท่าพลิกตะแคงตัวที่เหมาะสม และไม่มีอุปกรณ์ในการจัดท่าพลิกตะแคงตัว ผู้เสนอผลงานจึงเห็นความสำคัญของการจัดท่าพลิกตะแคงตัวให้กับทารกแรกเกิดป่วยระยะวิกฤต การมีอุปกรณ์ที่เพียงพอและเหมาะสมในการช่วยการจัดท่าพลิกตะแคงตัวทารกได้สะดวก และถูกต้องตามมาตรฐานการพยาบาล โดยใช้แนวคิดทฤษฎีการดูแลมนุษย์ของวัตสัน (Watson’s human caring science) วัตสันเชื่อว่าการดูแลเป็นพื้นฐานของความเป็นมนุษย์ การพยาบาลเป็นศาสตร์แห่งการดูแลมนุษย์ เป้าหมายของการดูแลคือ การช่วยเหลือบุคคลให้ค้นพบภาวะดุลยภาพของร่างกาย จิตใจ และจิตวิญญาณ โดยอาศัยปัจจัยการดูแล 10 ประการ (Watson, 1985 อ้างตาม ณัฐชยา วุฒิมาปกรณ์, 2556) หนึ่งในนั้นคือการใช้วิธีการแก้ปัญหาและตัดสินใจอย่างเป็นระบบซึ่งเป็นส่วนหนึ่งของการดูแล มีการนำกระบวนการทางการพยาบาลมาใช้ในการดูแลทารก เริ่มจากการประเมินปัญหาของทารกทั้งทางด้านร่างกายและจิตใจ โดยการสังเกต ค้นหาข้อมูลจากแหล่งต่างๆ พูดคุยซักถามมารดา เพื่อให้ได้ข้อมูลครอบคลุมทั้งองค์รวม และนำมาวางแผนการพยาบาลเพื่อจัดทำนวัตกรรมหมอนพลิกตะแคงตัว หลังจากนั้นจึงนำแผนที่ได้วางไว้มาปฏิบัติและประเมินผลตามจุดมุ่งหมายต่อไป

**(วันที่ 23/02/66)**

ดังนั้น ผู้เสนอผลงานจึงมีแนวคิดในการจัดทำนวัตกรรมหมอนพลิกตะแคงตัวขึ้น โดยการจัดทำเป็นหมอนทรงกลมซึ่งดัดแปลงมาจากหมอนข้างตัดเย็บด้วยผ้า และยัดหมอนด้วยใยสังเคราะห์ให้อยู่ทรงและคงรูปของหมอนซึ่งหมอนที่ได้จะมีความอ่อนตัว นิ่ม ไม่อับชื้น ดูแลง่าย ไม่เกิดการระคายเคืองต่อผิวหนังทารก เหมาะกับการใช้จัดท่าพลิกตะแคงตัวทารก โดยมุ่งหวังว่าทารกที่ได้ใช้นวัตกรรมหมอนพลิกตะแคงตัวจะได้รับการจัดท่าที่ถูกต้อง เหมาะสมตามแนวทางปฏิบัติ เกิดความสุขสบาย ไม่เกิดแผลกดทับ และบุคลากรทางการพยาบาลที่ได้ใช้นวัตกรรมมีความพึงพอใจ สามารถปฏิบัติได้ตามมาตรฐานการพยาบาล ทำให้เกิดคุณภาพการพยาบาลที่ดียิ่งขึ้น

**วัตถุประสงค์ (เราทำขึ้น เพื่อ อะไร -วัดผลที่ตัวชี้วัด)**

1. เพื่อให้งานห้องผู้ป่วยทารกแรกเกิดวิกฤต มีนวัตกรรมหมอนพลิกตะแคงตัว

2. เพื่อให้บุคลากรทางการพยาบาลทุกคน ในงานห้องผู้ป่วยทารกแรกเกิดวิกฤต นำนวัตกรรมหมอนพลิกตะแคงตัวไปใช้กับทารกแรกเกิดป่วยระยะวิกฤตทุกราย

3. เพื่อลดอุบัติการณ์การเกิดแผลกดทับในทารกแรกเกิดป่วยระยะวิกฤตทุกราย

**ระยะเวลาดำเนินการ (เป็นเรื่อง ที่ทำในอนาคต ให้บวกเพิ่ม 3 - 6 เดือน)**

เดือน เมษายน 2565 – กรกฎาคม 2565

**กลุ่มเป้าหมาย** **(เรื่องนี้ เราจะนำไปใช้กับใครบ้าง)**  
 1. ทารกแรกเกิดป่วยระยะวิกฤตทุกราย ในงานห้องผู้ป่วยทารกแรกเกิดวิกฤต  
 2. บุคลากรทางการพยาบาลทุกคน ในงานห้องผู้ป่วยทารกแรกเกิดวิกฤต

**ขั้นตอนการดำเนินการ**  
 1. ศึกษาค้นคว้าจากตำรา งานวิจัยต่างๆ  
 2. ปรึกษาหัวหน้างานห้องผู้ป่วยทารกแรกเกิดวิกฤต เพื่อขอความคิดเห็นและคำแนะนำ  
 3. ดำเนินการจัดทำนวัตกรรมหมอนพลิกตะแคงตัว  
 4. ประชุมชี้แจงทีมบุคคลากรทางการพยาบาลให้รับรู้และเข้าใจ การจัดทำนวัตกรรมหมอนพลิกตะแคงตัวและทดลองใช้ในหน่วยงาน  
 5. นำไปใช้ในหน่วยงาน  
 6. วิเคราะห์ปัญหา อุปสรรค และนำมาปรับปรุงแก้ไขนวัตกรรมให้ดีขึ้น

**4.ผลที่คาดว่าจะได้รับ -ต้องสอดคล้องกับวัตถุประสงค์** 1. ทารกแรกเกิดป่วยระยะวิกฤตได้รับการจัดท่าพลิกตะแคงตัวด้วยนวัตกรรมหมอนพลิกตะแคงตัวทุกราย  
 2. บุคลากรทางการพยาบาลทุกคนในงานห้องผู้ป่วยทารกแรกเกิดวิกฤต มีความพึงพอใจจากการใช้นวัตกรรมหมอนพลิกตะแคงตัวกับทารกแรกเกิดป่วยระยะวิกฤต  
 3. ทารกแรกเกิดป่วยระยะวิกฤตทุกรายไม่เกิดแผลกดทับ

**(วันที่ 23/02/66)**

**5.ตัวชี้วัดความสำเร็จ –สอดคล้องกับวัตถุประสงค์/ผลที่คาดว่าจะได้รับ**

1. งานห้องผู้ป่วยทารกแรกเกิดวิกฤต มีนวัตกรรมหมอนพลิกตะแคงตัว จำนวน 8 ใบ   
 2. บุคลากรทางการพยาบาลทุกคนในงานห้องผู้ป่วยทารกแรกเกิดวิกฤต มีการใช้นวัตกรรมหมอนพลิกตะแคงตัวกับทารกแรกเกิดป่วยระยะวิกฤตทุกราย ร้อยละ 100  
 3. ร้อยละความพึงพอใจของบุคลากรทางการพยาบาลต่อการใช้นวัตกรรมหมอนพลิกตะแคงตัว มากกว่า ร้อยละ 90

4. อุบัติการณ์การเกิดแผลกดทับในทารกแรกเกิดป่วยระยะวิกฤตทุกราย เท่ากับ 0 ครั้ง

(ลงชื่อ ……………………………………)  
 (นางสาวใจดี มากมาก)  
 ผู้ขอประเมิน  
 (วันที่)........./..................../...............

**\*\*\*\*\*\*\*ให้ใส่เลขหน้า 1 ตั้งแต่หน้า: แบบการเสนอข้อเสนอแนวคิดการพัฒนาหรือปรับปรุงงาน**

**ถึง.......หน้าอ้างอิง\*\*\*\***

(วันที่ 23/02/66)

**เอกสารอ้างอิง**

ณัฐชยา วุฒิมาปกรณ์. (2556). *พฤติกรรมการดูแลความปลอดภัยผู้ป่วยของพยาบาลวิชาชีพในเครือ*

*โรงพยาบาล เกษมราษฎร์*. สืบค้นเมื่อ 7 กุมภาพันธ์ 2565, จาก

http://www.sure.su.ac.th/xmlui/handle /123456789/8296  
ปัตนี แสนคำมูล และคณะ. (2557). *ผลการใช้แนวปฏิบัติการพยาบาลเพื่อป้องกันแผลกดทับในทารก  
 แรกเกิดที่ใช้เครื่องช่วยหายใจ.*สืบค้น 12 ธันวาคม 2564,จากhttps://www.he01.tci-   
. thaijo.org/index.php/jnat-ned/article/view/21321  
ผกามาศ พีธรากร. (2564). *การพยาบาลผู้ป่วยที่มีแผลกดทับโดยใช้หลักฐานเชิงประจักษ์:บทบาทพยาบาล.*  สืบค้น 12 ธันวาคม 2564,จาก[https://www.he01.tcithaijo.org/index.php/hhsk/article/  
 download/243868/168454/](https://www.he01.tcithaijo.org/index.php/hhsk/article/%20%20%20%20%20%20%20%20%20%20download/243868/168454/)  
พัดชา ชินธนาวงศ์. (2558). *แนวทางการปฏิบัติการพยาบาลเพื่อป้องกันการบาดเจ็บของผิวหนังบริเวณจมูก   
 .ต่อการบาดเจ็บของผิวหนังบริเวณจมูกในทารกเกิดก่อนกำหนดที่ได้รับการช่วยหายใจด้วยแรงดันบวก   
 .อย่างต่อเนื่องทางจมูก.* สืบค้น 17 ธันวาคม 2564, จาก [https://www.he02.tci-thaijo.org/index.   
. php/RNJ/article/download/40132/53425/](https://www.he02.tci-thaijo.org/index.%20%20%20%20.%20%20%20%20%20%20%20%20%20php/RNJ/article/download/40132/53425/)  
ยุวดี พงษ์สาระนันทกุล. (2559). การพยาบาลทารกเกิดก่อนกำหนด. ในวัลยา ธรรมพนิชวัฒน์ (บรรณาธิการ),  *การพยาบาลทารกแรกเกิดที่มีความเสี่ยงสูง.* (หน้า 35-50). กรุงเทพฯ: พรี-วัน.  
ศุภวัชร บุญกษิดิ์เดช. (2557). หลักการดูแลทารกแรกเกิดก่อนกำหนดและน้ำหนักตัวน้อย*.* ในสมบูรณ์ จันทร์

สกุลพร (บรรณาธิการ), *กุมารเวชศาสตร์1.* (พิมพ์ครั้งที่ 2, หน้า 222-242). กรุงเทพ: นพชัยการพิมพ์.  
ศูนย์สารสนเทศ โรงพยาบาลสมเด็จพระยุพราชสระแก้ว. (2565). *รายงานประจำปี2564*. สระแก้ว:

โรงพยาบาล.  
สมสิริ รุ่งอมรรัตน์. (2559). การพยาบาลทารกแรกเกิดที่มีความผิดปกติของระบบหายใจ. ในวัลยา ธรรมพ

นิชวัฒน์ (บรรณาธิการ), *การพยาบาลทารกแรกเกิดที่มีความเสี่ยงสูง.*(หน้า 157-183). กรุงเทพ:

พรีวัน.  
  
   
**การเขียนอ้างอิงแบบ APA ครั้งที่ 6**

**เรียง ก-ฮ /ย่อหน้าบรรทัด 5-7 ตัวอักษร/ อ้างอิงไม่เกิน 10 ปี**

**(วันที่ 23/02/66)**

**แบบตรวจสอบเอกสารข้อเสนอแนวคิดการพัฒนาหรือปรับปรุงงาน**



ชื่อ- สกุล นางสาวสุขใจ ใจดีมาก กลุ่มงานการพยาบาลผู้ป่วยหนัก กลุ่มการพยาบาลโรงพยาบาลสมเด็จพระยุพราชสระแก้ว สำนักงานสาธารณสุขจังหวัดสระแก้ว สำนักงานปลัดกระทรวงสาธารณสุข  
เรื่อง นวัตกรรมหมอนพลิกตะแคงตัว

|  |  |  |  |  |
| --- | --- | --- | --- | --- |
| ลำดับที่ | หัวข้อ | ผลการประเมิน | | |
| มี | ไม่มี | สิ่งที่ต้องปรับปรุง |
| 1 | หน้าปก |  |  |  |
| 2 | เนื้อหา |  |  |  |
|  | 2.1 เรื่อง |  |  |  |
|  | 2.2 หลักการและเหตุผล เป็นการอธิบายถึงเหตุผลความจำเป็น สาเหตุที่นำเสนอแนวคิดหรือวิธีการที่พัฒนางานหรือปรับปรุงงาน มีเหตุจูงใจอย่างไร และจะก่อให้เกิดประโยชน์อย่างไร |  |  |  |
|  | 2.3 บทวิเคราะห์/แนวคิด/ข้อเสนอ นำเสนอแนวคิดหรือวิธีการ เพื่อพัฒนางานหรือปรับปรุงงานให้มีประสิทธิภาพมากขึ้น ควรเป็นแนวคิด วิสัยทัศน์หรือแผนงานที่จะทำในอนาคต เพื่อพัฒนางานในตำแหน่งที่จะได้รับการแต่งตั้ง สอดคล้องกับแผนยุทธศาสตร์ของหน่วยงาน โดยผ่านการวิเคราะห์สถานการณ์หรือสภาพทั่วไปถึงภาระหน้าที่ในปัจจุบันตามมาตรฐานกำหนด ตำแหน่งที่จะประเมิน การนำข้อมูลจากผลการปฏิบัติงาน ผลงานวิจัย หรือผลงานวิชาการอื่นๆ มาสนับสนุนแนวทางดังกล่าว และแสดงให้เห็นว่าแนวทางความคิดหรือวิธีการพัฒนาดังกล่าว จะสามารถนำไปใช้ปรับปรุงประสิทธิภาพของการทำงานได้จริง ระบุข้อเสนอในการปรับปรุงพัฒนางาน โดยแสดงให้เห็นว่าข้อเสนอนั้นสามารถนำไปปฏิบัติได้เป็นรูปธรรม สอดคล้องกับสถานการณ์และความจริง ทั้งนี้ข้อเสนอนั้นต้องสามารถจะระบุช่วงเวลาที่นำไปปฏิบัติเห็นผลได้อย่างชัดเจน |  |  |  |
|  | 2.4 ผลที่คาดว่าจะได้รับ ระบุผลที่คาดหมาย หรือมุ่งหวังที่จะให้เกิดขึ้น  จากการเสนอแนวคิด วิธีการหรือข้อเสนอ เพื่อพัฒนางานหรือปรับปรุงงานให้มีประสิทธิภาพมากขึ้น ซึ่งผลงานดังกล่าวอาจต้องแสดงได้ทั้งเชิงปริมาณและเชิงคุณภาพตลอดจนช่วงเวลาที่คาดว่าผลงานดังกล่าวจะได้รับประโยชน์ต่อบุคคล เป้าหมาย และเกิดผลงานที่สามารถวัดได้อย่างเป็นรูปธรรม |  |  |  |
|  | 2.5 ตัวชี้วัดความสำเร็จ ให้แสดงกิจกรรมและระบุตัวชี้วัดที่สามารนำไปใช้วัดผลสำเร็จจากการเสนอแนวคิด วิธีการ หรือข้อเสนอ เพื่อพัฒนางานหรือปรับปรุงได้อย่างชัดเจน ถูกต้องและน่าเชื่อถือ สามารถตรวจสอบได้อย่างมีประสิทธิภาพและประสิทธิผล ซึ่งอาจมีการติดตามภายหลังการแต่งตั้งแล้ว |  |  |  |
| 3 | เอกสารอ้างอิง/ บรรณานุกรม/ ภาคผนวก(ถ้ามี) |  |  |  |

(ลงชื่อ)........................................................... (ลงชื่อ).............................................................  
 (นางสาวเพชรรุ้ง แก้วโกมล) (นางสาวรัตนา ด่านปรีดาตำแหน่ง พยาบาลวิชาชีพชำนาญการ ตำแหน่ง พยาบาลวิชาชีพชำนาญการพิเศษ

หัวหน้างานห้องผู้ป่วยทารกแรกเกิดวิกฤต หัวหน้าพยาบาล โรงพยาบาลสมเด็จพระยุพราชสระแก้ว  
 วันที่…...…เดือน…….…….…พ.ศ.…………. วันที่…...…เดือน........…….…….…พ.ศ.………….

(วันที่ 23-02-66)